text: Far og søn snuppet for indbrud
  17 juli 2012 kl. 06.36
  En far var ved at lære sin 14-årige søn at stjæle. Begge blev imidlertid taget af politiet i Kolding.
  Man kan diskutere, om det var god opdragelse, en 43-årig mand mand gav sin 14-årige søn i går i Kolding.
  Han havde taget sønnen med, så de sammen kunne begå indbrud i en bil.
  De blev imidlertid opdaget af en poliitipatrulje, der anholdt far og søn, skriver radio VLR.
  